Fost judecător CCR despre contestația lui Georgescu: „Va fi respinsă, chiar dacă motivarea BEC nu este una destul de clară”
Fostul judecător al Curții Constituționale Petre Lăzăroiu crede că CCR va respinge contestația lui Călin Georgescu, chiar dacă motivarea Biroului Electoral Central nu este una destul de clară, însă se bazează tocmai pe faptul că membrii Curții Constituționale au anulat alegerile, în principal, din cauza lui Călin Georgescu.